Document ID: 31992L0060

Direktiva Sveta 92/60/EGS
z dne 30. junija 1992
o spremembah Direktive 90/425/EGS o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ker mora Skupnost sprejeti ukrepe za postopno vzpostavitev notranjega trga do 31. decembra 1992;
ker Direktiva 90/425/EGS [3] določa, da se na notranjih mejah Skupnosti ne izvajajo več veterinarski pregledi za nekatere žive živali in proizvode živalskega izvora;
ker je Svet od sprejetja Direktive 90/425/EGS določil načela, ki urejajo organizacijo veterinarskih pregledov za žive živali in proizvode živalskega izvora, ki vstopajo v Skupnost iz tretjih držav; ker je treba v zvezi s tem upoštevati Direktivo Sveta 70/675/EGS z dne 10. decembra 1990 o določitvi načel, ki urejajo organizacijo veterinarskih pregledov za proizvode, ki vstopajo v Skupnost iz tretjih držav [4], in Direktivo Sveta 91/496/EGS z dne 15. julija 1991 o načelih, ki urejajo organizacijo veterinarskih pregledov za živali, ki vstopajo v Skupnost iz tretjih držav in o spremembi direktiv 89/662/EGS, 90/425/EGS in 90/675/EGS [5];
ker četrti odstavek člena 21 Direktive 90/452/EGS predvideva, da se v področje uporabe navedene direktive in Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti zaradi vzpostavitve notranjega trga [6] vključi žive živali in proizvode živalskega izvora, ki jih navedeni direktivi ne zajemata;
ker člen 25 Direktive 90/425/EGS določa, da je treba določiti režim, ki se uporablja po izteku veljavnosti prehodnih določb iz člena 24; ker je treba v zvezi s tem upoštevati napredek v Skupnosti tako glede sprejetja pravil v zvezi z živimi živalmi inproizvodi živalskega izvora iz tretjih držav kakor tudi glede uskladitve ukrepov za nadzor slinavke in parkljevke in prašičje kuge, zlasti Direktive Sveta 90/423/EGS z dne 26. junija 1990 o spremembi Direktive 85/511/EGS o uvedbi ukrepov Skupnosti za nadzor slinavke in parkljevke, Direktive 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti, Direktive 72/462/EGS o problemih v zvezi z zdravstvenim varstvom živali in veterinarskimi pregledi ob uvozu goveda in prašičev in svežega mesa ali mesnih izdelkov iz tretjih držav [7] in Direktive Sveta 91/685/EGS z dne 11. decembra 1991 o spremembi Direktive 80/217/EGS o uvedbi ukrepov Skupnosti za nadzor klasične prašičje kuge [8];
ker je treba zlasti z vidika napredka pri usklajevanju veterinarskih pravil sprejeti določbo, da se od 1. julija 1992 odpravijo veterinarski pregledi, ki se izvajajo na notranjih mejah za vse žive živali in proizvode živalskega izvora;
ker pa je treba sprejeti določbo glede posebnih pravil v zvezi z veterinarskimi pregledi, ki se uporabljajo za premike hišnih živali, ki jih spremlja in zanje odgovarja fizična oseba, kadar takšni premiki niso predmet komercialnih transakcij,
SPREJEL NASLEDNJO DIREKTIVO:
Člen 1
Direktiva 90/425/EGS se spremeni:
1. členu 1 se doda naslednji odstavek:
"Ta direktiva se ne uporablja za veterinarske preglede za premike hišnih živali med državami članicami, ki jih spremlja in zanje odgovarja fizična oseba, kadar takšni premiki niso predmet komercialnih transakcij.";
2. v členu 7(2) se "1. januar 1993" nadomesti s "1. julij 1992"
3. v prvem odstavku člena 21 se besede "do 31. decembra 1992" črtajo;
4. drugi odstavek člena 21 se nadomesti z:
"Države članice predložijo Komisiji in drugim državam članicam pogoje in postopke, ki se uporabljajo za promet z živalmi in proizvodi iz prvega odstavka.";
5. zadnji stavek četrtega odstavka člena 21 se črta;
6. člen 22 se nadomesti z:
"Člen 22
1. Države članice predložijo Komisiji po enotnem modelu osnovne podatke o pregledih, ki se izvajajo na podlagi te direktive.
2. Komisija prouči podatke iz odstavka 1 v okviru Stalnega veterinarskega odbora. V skladu s postopkom iz člena 18 lahko sprejme ustrezne ukrepe.
3. Podrobna pravila za izvajanje tega člena, predvsem pogostost posredovanja podatkov, shema, ki se bo uporabljala, in vrsta zahtevanih podatkov, se določi v skladu s postopkom iz člena 18.";
7. Člen 24 se nadomesti z:
"Člen 24
Za omogočanje postopnega izvajanja režima pregledov, predvidenega s to direktivo, lahko Države članice do 31. decembra 1992 izvajajo:
- preglede dokumentov med prevozom živali in proizvodov iz Priloge A in B ali uvoženih iz tretjih držav,
- nediskriminatorne veterinarske preglede na mestu samem med prevozom živali in proizvodov iz Priloge B;";
8. člen 25 se črta;
9. del A Priloge B se nadomesti:
"A. Veterinarska zakonodaja - Druge žive živali, ki jih ne zajema Priloga A.I.";
10. del B Priloge B se nadomesti:
"B. Veterinarska zakonodaja - Seme, jajčne celice in zarodki, ki jih ne zajema Priloga A.I.".
Člen 2
1. Države članice sprejmejo zakone in druge predpise, potrebne za uskladitev s to direktivo, do 1. julija 1992. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Luxembourgu, 30. junija 1992

Labels: 3
15
6